আন্দোলনে পথে নামল SLST-র নতুন চাকরিপ্রার্থীরা

কলকাতা: এবার আন্দোলনে পথে নামল SLST-র নতুন চাকরিপ্রার্থীরা (SLST new-candidates-protesting)। আজ সোমবার বঞ্চনার অভিযোগ তুলে বিকাশ ভবন অভিযানে (Bikash Bhavan Campaign SLST Job Seekers) পথে নেমেছে এসএলএসটি চাকরিপ্রার্থীদের । করুণাময়ী থেকে বিকাশ ভবন পর্যন্ত মিছিল নতুন চাকরিপ্রার্থীদের। মিছিলের পর অবস্থান-বিক্ষোভ কর্মসূচি । অভিজ্ঞতার জন্য ১০ নম্বর নিয়ে আপত্তি নতুন চাকরিপ্রার্থীদের।

কর্মসূচি অনুযায়ী, আজ বেলা ১২টা থেকে করুণাময়ী থেকে শুরু হয় প্রতিবাদ মিছিল। সোমবার করুণাময়ী থেকে বিকাশ ভবন পর্যন্ত মিছিল করেন নতুন চাকরিপ্রার্থীরা। মিছিলের পর অবস্থান-বিক্ষোভ কর্মসূচিও রয়েছে তাঁদের। চাকরিপ্রার্থীদের অভিযোগ, চাকরিচ্যুত প্রার্থীদের যে অতিরিক্ত ১০ নম্বর দেওয়া হচ্ছে, তা পূর্ববর্তী কাজের অভিজ্ঞতার ভিত্তিতে প্রদান করা হচ্ছে। কিন্তু নতুন পরীক্ষার্থীদের সেই অভিজ্ঞতা না থাকায় বৈষম্যের শিকার হতে হচ্ছে বলে দাবি আন্দোলনকারীদের।অভিযোগ, অনেক যোগ্য প্রার্থী পরীক্ষায় ৫০ নম্বরের মতো উচ্চ নম্বর পেলেও ইন্টারভিউর জন্য ডাক পাননি। তাদের কথায়, একই পরীক্ষায় অংশ নিয়েও অভিজ্ঞতার ভিত্তিতে অতিরিক্ত নম্বর প্রদান করা হলে ন্যায্য প্রতিযোগিতা নষ্ট হচ্ছে। সেই অন্যায়ের প্রতিবাদেই আজকের এই আন্দোলন কর্মসূচি। চাকরিপ্রার্থীরা জানিয়েছেন, বিকাশ ভবনে পৌঁছে তারা তাদের দাবিদাওয়া প্রশাসনের হাতে তুলে দেবেন এবং নিয়োগ প্রক্রিয়ায় সমতা ও স্বচ্ছতার দাবি জানাবেন।

আরও পড়ুন: ‘রাজভবনে মজুত রয়েছে অস্ত্র-গোলাবারুদ’ রাজ্যপালকে বেনজির আক্রমণ কল্যাণের

অন্যদিকে নিয়োগ-জট এখনও কাটেনি। দুর্নীতির জেরে যাঁরা চাকরি হারিয়ে পথে বসেছেন, তাঁরা ফের নতুন করে আইনি লড়াই লড়ছেন। শিক্ষাক্ষেত্রে নিয়োগ দুর্নীতিতে অভিযুক্ত প্রাক্তন শিক্ষামন্ত্রী পার্থ চট্টোপাধ্যায় ৩ বছর ৩ মাস পর জেল থেকে মুক্তি পেয়েছেন । এদিকে আবার পথে নামলেন নতুনরাও।

অন্য খবর দেখুন